एटा। भारतीय किसान यूनियन (भानू) के निष्काषित राष्ट्रीय उपाध्यक्ष राहुल गुप्ता ने एटा में अपने आवास पर प्रेस वार्ता बुलाकर भारतीय किसान यूनियन के राष्ट्रीय अध्यक्ष ठाकुर भानु प्रताप सिंह पर गंभीर आरोप लगाए हैं। उन्होंने भारतीय किसान यूनियन (भानु) के राष्ट्रीय अध्यक्ष पर आरोप लगाते हुए कहा है कि ठाकुर भानु प्रताप सिंह पदों की खरीद फरोख्त करते हैं। कई माफियाओं को भी उन्होंने संगठन में शामिल किया। वे रुपए लेकर आंदोलन करते हैं। आगरा में एक कुख्यात अपराधी के पक्ष में आंदोलन करने के लिए दो लाख रुपए लिए। एक प्रधान को राष्ट्रीय महासचिव बनाने के लिए पैसे की वसूली की।